b'\n_START_ARTICLE_\nRde\xc4\x8dkasta mu\xc5\xa1nica\n_START_SECTION_\nRaz\xc5\xa1irjenost\n_START_PARAGRAPH_\nTo gobjo vrsto najdemo po celotni Evropi, raste pa v me\xc5\xa1anih gozdovih od za\xc4\x8detka junija do konca oktobra. V Sloveniji je pogosta gobja vrsta. V delih Severne Amerike raste njej sorodna Amanita novinupta._NEWLINE_Zaradi zna\xc4\x8dilne rde\xc4\x8dkaste obarvanosti je mo\xc5\xbenost zamenjave z izredno strupeno panterjevo mu\xc5\xa1nico sicer majhna, vendar je pri nabiranju vseeno potrebna dolo\xc4\x8dena mera previdnosti. Pred u\xc5\xbeivanjem je potrebno s klobuka odstraniti ko\xc5\xbeico in jo dobro termi\xc4\x8dno obdelati, saj u\xc5\xbeivanje surovih ali slabo prekuhanih gob povzro\xc4\x8da prebavne motnje in la\xc5\xbeje zastrupitve (hemoliti\xc4\x8dni strup).'